Forma patvirtinta Vilniaus r. Bezdonių „Saulėtekio“ pagrindinės mokyklos direktoriaus 2021 m. gegužės 25 d. įsakymu Nr. V1-54

**PRIEŠMOKYKLINIO UGDYMO SUTARTIS**

202 m. d. Nr.

Vilniaus r. Bezdonių „Saulėtekio“ pagrindinė mokykla, kodas 291317980, Geležinkelio g. 40, Bezdonių mstl., Bezdonių sen., LT-15201 Vilniaus r. (toliau – Mokykla), atstovaujama mokyklos direktoriaus Algimanto Baranausko,

viena šalis ir tėvai (globėjai, rūpintojai), atstovaujantys vaiko interesus

(tėvų (globėjų, rūpintojų) vardas, pavardė, adresas, telefonas)

kita šalis, sudaro šią Sutartį:

**I. SUTARTIES OBJEKTAS**

Mokykla įsipareigoja tėvų (globėjų, rūpintojų) sūnų

(vaiko vardas, pavardė)

mokyti pagal **PRIEŠMOKYKLINIO UGDYMO programą nuo**  202 -09-01 iki 202 -08-31 ir pagal galimybes sudaryti sąlygas tenkinti ugdytinio saviraiškos poreikius.

**II. SUTARTIES ŠALIŲ ĮSIPAREIGOJIMAI**

1. **Mokykla įsipareigoja**:

1. ugdymo procesą organizuoti vadovaujantis Lietuvos Respublikoje galiojančiais įstatymais, įsakymais, bei kitais teisės aktais;
2. ugdyti vaiką pagal vienerių metų PRIEŠMOKYKLINIO UGDYMO (toliau – PU) bendrąją programą;
3. ugdyti vaiko dorovės, pilietines, tautines ir patriotines nuostatas;
4. PU programos įgyvendinimo laikotarpiu organizuoti vaikų atostogas pagal nustatytą mokinių atostogų laiką nurodytą Mokyklos ugdymo plane;
5. teikti psichologo, logopedo, specialiojo pedagogo ir socialinio pedagogo pagalbą;
6. užtikrinti tinkamas vaiko ugdymo(si) sąlygas Mokykloje ir kitose aplinkose;
7. užtikrinti toliau kaip 3 km nuo mokyklos gyvenančių vaikų pavėžėjimą mokykliniu autobusu;
8. esant ypatingoms aplinkybėms, dėl kurių ugdymo procesas negali būti organizuojamas kasdieniu mokymo proceso organizavimo būdu, organizuoti mokymo procesą nuotolinio mokymo būdu, atsižvelgiant į ypatingų aplinkybių pobūdį ir apimtis;
9. vertinti vaiko pažangą ir pasiekimus vadovaujantis PU standartu, vertinimo duomenis fiksuojant vaiko pasiekimų apraše (aplanke) du kartus per metus;
10. įgyvendinus PU programą, ugdymo(si) pasiekimų vertinimą aptarti su tėvais (globėjais, rūpintojais) ir parengti rekomendaciją pradinių klasių mokytojui;
11. suteikti švietimo pagalbą, jei tai yra reikalinga;
12. užtikrinti vaiko teisių apsaugą;
13. tvarkyti ir naudoti vaiko asmens duomenis teisės aktų nustatyta tvarka Mokyklos bei statistikos tikslais, išlaikyti konfidencialumą apie vaiką ir jo šeimą;
14. ugdymo procesą ir vaikų maitinimą organizuoti, vadovaujantis Vilniaus rajono savivaldybės tarybos sprendimais bei kitais teisės aktais.

2. **Tėvai (globėjai, rūpintojai) įsipareigoja:**

1. užtikrinti vaiko punktualų ir reguliarų mokyklos lankymą (lankymas PU grupės yra privalomas, jeigu vaikas nelankė grupės daugiau kaip du trečdalius PU skirto laiko, yra laikoma, kad jis nebaigė PU programos);
2. į PU grupę atvesti tik sveiką vaiką, neturintį užkrečiamų ligų sukėlėjų ar ūmių užkrečiamų ligų požymių (nekarščiuoja, nesiskundžia skausmais viduriuose, nevemia, nekosėja, nėra pūlingų išskyrų iš nosies, neišbertas, neturi utėlių ir glindų ir pan.), švarų ir tvarkingai aprengtą pagal oro sąlygas;
3. iki einamos dienos 8 val. ryto telefonu ar SMS žinute apie vaiko nedalyvavimą pamokose informuoti PU pedagogą arba mokyklos administraciją, nurodant neatvykimo priežastį;
4. nuolat domėtis vaiko ugdymo(si) rezultatais;
5. esant ypatingoms aplinkybėms, dėl kurių ugdymo procesas mokykloje organizuojamas nuotolinio mokymo būdu, padėti vaikui mokytis namuose ir suteikti pedagogui grįžtamąją informaciją apie vaiko ugdymo(si) rezultatus iš anksto susitartomis priemonėmis ir būdais;
6. kartu su vaiku susipažinti su mokykloje galiojančiomis mokinio elgesio taisyklėmis, jas aptarti ir užtikrinti jų laikymąsi;
7. užtikrinti saugų vaiko atvykimą į mokyklą ir grįžimą iš mokyklos namo (atvesti į mokyklą ir pasiimti iš jos vaiką gali pilnamečiai šeimos nariai, tėvams (globėjams, rūpintojams) parašius ir nurodžius grupės pedagogui konkrečiai kokie šeimos nariai galės tai atlikti);
8. laiku sumokėti Vilniaus rajono savivaldybės tarybos nustatyto dydžio mokesčius už vaiko išlaikymą įstaigoje ir kitas Vaiko atstovo pageidavimu teikiamas, teisės aktais reglamentuotas papildomas paslaugas;
9. patikrinti vaiko sveikatą ir laiku pateikti mokyklai reikiamą informaciją (suteikti informaciją apie vaiko vystymosi ypatumus, sveikatą, individualumą);
10. dalyvauti grupės ir mokyklos tėvams (globėjams, rūpintojams) skirtuose renginiuose, susirinkimuose, savivaldoje, talkinti mokyklai, organizuojant renginius;
11. aprūpinti vaiką individualiomis ugdymo priemonėmis;
12. pasikeitus gyvenamai vietai ar telefono numeriui, iš karto informuoti PU pedagogą;
13. užtikrinti, kad vaikas, būdamas mokykloje, nesinaudotų mobiliojo ryšio priemonėmis (išskyrus tuos atvejus, kai leidžiama naudotis ugdymo(si) tikslais);
14. atlyginti mokyklai vaiko padarytą žalą (pagal Civilinio kodekso 6.275 str.);
15. sudaryti vaikui sveikas ir saugias gyvenimo sąlygas, gerbti vaiko asmenybę, apsaugoti jį nuo smurto, prievartos ir išnaudojimo, nuolat rūpintis emocine ir dvasine vaiko sveikata.
16. **Tėvai (globėjai, rūpintojai) turi teisę:**

2.17.1. Sutikti ar nesutikti, kad jų ir jų vaiko atvaizdas būtų naudojamas mokyklos veiklą atspindinčiuose medijose (**pažymėkite ×**):

**⬜** sutinku; **⬜** nesutinku

(parašas)

2.17.2. sutikti, kad mokyklos logopedas galėtų atlikti pirminį kalbos vertinimą:

**⬜** sutinku; **⬜** nesutinku

(parašas)

2.17.3. sutikti su mokykloje vykdoma švaros ir užkrečiamų ligų profilaktikos programa:

**⬜** sutinku **⬜** nesutinku

(parašas)

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

1. Sutartis sudaryta vieneriems mokslo metams, įsigalioja nuo jos pasirašymo dienos ir galioja kol vaikas baigs PRIEŠMOKYKLINIO UGDYMO bendrąją programą.
2. Sutartis gali būti pakoreguota arba nutraukta atskiru šalių susitarimu, kuris yra neatsiejama šios sutarties dalis.
3. Mokykla turi teisę vienašališkai nutraukti sutartį tik dėl Švietimo įstatymo 29 straipsnio 10 dalyje nurodytų priežasčių.

Sutartis sudaryta dviem egzemplioriais – po vieną kiekvienai šaliai.

Sutarties šalių parašai:

Direktorius Algimantas Baranauskas

(parašas)

Vienas iš tėvų

(globėjas, rūpintojas)

(parašas)

(vardas, pavardė)